Hêrişê îşxalî yê dewleta tirke yê vera Başûrê Kurdîstanî dewam kenê. Gerîlayê HPGyî Ronî Botano ke tewrê xoverdayîşê Zapî bîyo, derheqê têkoşînê gerîlayan de ANFyî rê qisey kerd.
Ronî Botanî da zanayene ke vera Zapî hêrişê pîlî yenê kerdene û vat: ''Ma sey gerîlayanê fedayîyan ê HPG û Rayber Apoyî xoverdayîşê Zapî de cayê xo girewt. Hedef û armancê ma est ê. Dişmen ameyo tîya la do hîna rehet tira nêvejîyo. Ma bi xoverdayîş û têkoşînî dişmenî Kurdîstanî ra bierzê. Ma sey tîmanê hereketînan do mîyanê xoverdayîşê Zapî de ca bigêrê.
Dişmen senî ke 2008 de Zap de bin kewto 2022 de zî do bi giranêrî bin bikewo. Serkewtiş do ê gerîlayan bibo. Ma zî ameyê ke tewrê nê xoverdayîşî bibê. Ma bi coş û kelecanê ney dekerde yê. Ma do gonîya şehîdan erd de meverdê, çalakîyanê vera dişmenî rê dewam bikerê. Ma seba ney tîya de yê û heta şehadetî xoverdayîşî rê dewam bikerê.''
